Document ID: /roh_data/filtered/fineweb-2-filterrobots_roh.jsonl.gz/42545

Cler, els sajan stads gnervus durant il di. Ma Wendy Holdener haja mussà duas uschè bunas cursas ch'els hajan savì che la segunda medaglia d'aur vegnia realitad. Suenter la cumbinaziun èn els levgiads e loschs da «lur» Wendy.
Tranter ils fans er ina rumantsch
La gronda part dals fans da Wendy Holdener derivan dal chantun Sviz e da la Svizra centrala. In perin ch'è era vegnì cun il club da fans è dentant da Grüsch. La dunna oriunda da Flem ha ditg ch'els vulevan ir als campiunadis mundials ma n'hajan betg chattà ina dimora. Uschia sajan els vegnids cun il club da fans da Wendy Holdener. Festivar ina victoria svizra en ina gronda gruppa saja dent pli bel. Els sajan sch'ina gronda «Wendy-famiglia».
RR actualitad 07:00